Mi ara bennun axxam ɣazen qbel lsas, ur ɣazen ara aṭas azal n sin yidɣaɣen kan lsas amenzu, idɣaɣen-nni i as-xeddmen qqaren-asen aεefran, umbaεd bennun s udɣaɣ d wakal, ad tεeğnen ad bnun seg-s, llan wid ibennun s wakal llan wid ibennun bɣir akal, ur εdilen ara. Mi wḍen ɣer tewwurt, ttağğan-as amkan-is qqaren-as amnar, mi tewweḍ d asawen ttarran-as lεettba, rennun fell-as lbenyan.